joelniklaus/EU_Wikipedias huggingface dataset:
Coconino maakond

Coconino maakond (Coconino County) on maakond USA-s Arizona osariigi põhjaosas. Geograafilised koordinaadid on 35°38' N, 112°6' W.

Maakonna halduskeskus ja suurim linn on Flagstaff.

Maakonna pindala on 48 332 km², millest 113 km² moodustab veepindala.

Elanike arv oli 2010. aasta rahvaloenduse järgi 134 421. Aastal 2000 oli elanike arv 116 320.

18 498,8 km² maakonna osast moodustavad indiaanlaste reservaadid.

Naabermaakonnad 

 Mohave maakond (läänes)
 Yavapai maakond (lõunas)
 Gila maakond (lõunas)
 Navajo maakond (idas)
 San Juani maakond (kirdes)
 Kane'i maakond (põhjas)

Ajalugu 

Coconino maakond moodustati 18. veebruaril 1891. aastal Yavapai maakonna osast.

Kaitsealad 

 Apache-Sitgreavesi metsakaitseala (part)
 Coconino metsakaitseala (part)
 Glen Canyon National Recreation Area (part)
 Suure kanjoni rahvuspark (part)
 Kaibabi metsakaitseala (part)
 Prescotti metsakaitseala (part)
 Sunset Crater Volcano rahvusmonument
 Vermilion Cliffsi rahvusmonument
 Walnuti kanjon rahvusmonument
 Wupatki rahvusmonument

Välislingid 

 Coconino maakonna koduleht (inglise keeles)

Arizona maakonnad
Kiek in de Köki kindlustustemuuseum

Kiek in de Köki kindlustustemuuseum on Tallinna Linnamuuseumi filiaal, kuhu kuuluvad lisaks Kiek in de Köki suurtükitornile veel Neitsitorni muuseum-kohvik, kummituslugudega kuulsaks saanud Tallitorn ja Lühikese jala väravatorn.

Lisaks tornidele kuuluvad kindlustustemuuseumisse ka Ingeri ja Rootsi bastionide alused bastionikäigud. Käikudes asub ka raidkivimuuseum.

Kiek in de Köki ekspositsioon annab ülevaate kunagisest sõjapidamisest,  katkust ja näljahädadest ning tutvustab kuritegusid ja karistusi keskaegses linnas.

Neitsitorni suurepärase vanalinnavaatega kohvik pakub nii ajaloolist kui kaasaegset menüüd. Ekspositsioon  võlvkeldris tutvustab Taani rahvuslipu Dannebrogi legendi Eesti kunstis ja Taani sümboleid Eesti heraldikas.

Bastionikäigud ehitati 17.–18. sajandil. Bastionikäikude ekspositsioon tutvustab kaitserajatiste ajalugu ja tähtsamaid sõjalisi sündmusi. Seal asub ka rikkalik raidkivide ekspositsioon.

Viited

Välislingid
Filiaalist Tallinna Linnamuuseumi kodulehel

Tallinna muuseumid
Pima maakond

Pima maakond (Pima County) on maakond USA-s Arizona osariigi lõunaosas. Geograafilised koordinaadid on 32°03' N, 111°49' W.

Maakonna halduskeskus ja suurim linn on Tucson.

Maakonna pindala on 23 800 km², millest 5 km² moodustab veepindala. Lõunas piirneb maakond Mehhiko Sonora osariigiga.

Elanike arv oli 2020. aasta rahvaloenduse järgi 1 043 433. Aastal 2010 oli elanikke 980 263 ja 2000. aastal 843 746. Elanike arvult on Pima maakond Arizona osariigis teisel kohal.

Ligi 95 protsenti maakonna elanikest elab maakonna idaosas, kus asub Tucsoni linnastu. Linnast läände jääb Tohono O'odhami indiaanlaste reservaat (Tohono Oʼodham Indian Reservation), mis ulatub üle maakonna piiri Maricopa ja Pinali maakondadesse. Tohono O'odhami reservaadi alla kuulub ka Tucsonist lõunasse jääv väiksem San Xavieri reservaat, kus asub 18. sajandi lõpus hispaanlaste rajatud misjon ja kolm indiaanikasiinot. Lisaks asub San Xavieri reservaadist põhjas Pasqua Yaqui hõimu reservaat.

Naabermaakonnad 
 Yuma maakond (läänes)
 Maricopa maakond (põhjas)
 Pinali maakond (põhjas)
 Grahami maakond (kirdes)
 Cochise'i maakond (idas)
 Santa Cruzi maakond (kagus)
 Altar (lõunas)
 Caborca vald (lõunas)
 Plutarco Elías Callese vald (lõunas)
 Sáric (lõunas)

Ajalugu 
Pima maakonna ala läks USA-le 1853. aastal Gadseni ostuga. Pima maakond moodustati 9. novembril 1864 ning maakond on üks neljast originaalsest maakonnast Arizonas. Maakond sai nime pima indiaanlaste järgi. Algselt hõlmas Pima maakond kogu Arizona territooriumi ala, mis jäi laiuskraadist 113° 20' idasse ja Gila jõest lõunasse. Hiljem moodustati Pima maakonna alast Cochise'i, Grahami ja Santa Cruzi maakond.

Linnad 
Marana (51 908 elanikku 2020. aasta rahvaloenduse seisuga)
Oro Valley (47 070 elanikku)
Sahuarita (34 134 elanikku)
South Tucson (4613 elanikku)
Tucson (542 629 elanikku)

Kaitsealad 
 Buenos Aires National Wildlife Refuge
 Catalina State Park
 Cabeza Prieta National Wildlife Refuge (osa)
 Coronado metsakaitseala (osa)
 Ironwood Foresti rahvusmonument (osa)
 Organ Pipe Cactuse rahvusmonument
 Saguaro rahvuspark

Maanteed
  Interstate 10
  Interstate 19
  State Route 77
  State Route 83
  State Route 85
  State Route 86
  State Route 210
  State Route 989

Välislingid 

 Pima maakonna koduleht (inglise keeles)

Arizona maakonnad
Cochise'i maakond

Cochise'i maakond (Cochise County) on maakond USA-s Arizona osariigi kaguosas. Geograafilised koordinaadid on 31°52' N, 109°45' W.

Maakonna halduskeskus on Bisbee ja suurim linn Sierra Vista.

Maakonna pindala on 16 107 km², millest 128 km² moodustab veepindala.

Elanike arv oli 2010. aasta rahvaloenduse järgi 131 346. Aastal 2000 oli elanike arv 117 755.

Naabermaakonnad 

 Santa Cruzi maakond (edelas)
 Pima maakond (läänes)
 Grahami maakond (põhjas)
 Greenlee maakond (kirdes)
 Hidalgo maakond (idas)
 Agua Prieta (lõunas)
 Cananea vald (lõunas)
 Naco (lõunas)
 Santa Cruzi vald (lõunas)

Ajalugu 

Cochise'i maakond moodustati 9. veebruaril 1881 Pima maakonna idaosast. Maakond sai nime legendaarse tširikahua-apatši sõjapealiku Cochise'i järgi. 1929. aastani oli maakonna halduskeskus Tombstone, sellest ajast on halduskeskus olnud Bisbee. 19. sajandil oli Cochise'i maakond üks Metsiku Lääne tulipunkte.

Kaitsealad 

 Chiricahua rahvusmonument
 Coronado metsakaitseala (osa)
 Coronado mälestusmärk
 Kartchner Caverns State Park
 Leslie Canyon National Wildlife Refuge
 San Pedro Riparian National Conservation Area

Viited

Välislingid 

 Cochise'i maakonna koduleht (inglise keeles)

Arizona maakonnad
Washingtoni maakond (Arkansas)

Washingtoni maakond (Washington County) on maakond USA-s Arkansase osariigi loodeosas. Geograafilised koordinaadid on 36°00' N, 94°13' W.

Maakonna halduskeskus ja suurim linn on Fayetteville.

Maakonna pindala on 2476 km², millest 16 km² moodustab veepindala.

Elanike arv oli 2010. aasta rahvaloenduse järgi 203 065. Aastal 2000 oli elanikke 157 715.

Naabermaakonnad 

 Bentoni maakond (põhjas)
 Madisoni maakond (idas)
 Crawfordi maakond (lõunas)
 Adairi maakond (läänes)

Ajalugu 

Washingtoni maakond moodustati 17. oktoobril 1829 Crawfordi maakonna osast 17. Arkansase maakonnana. Maakond sai nime esimese Ameerika Ühendriikide preseidendi George Washingtoni järgi.

Kaitsealad 

 Ozarki metsakaitseala (osa)

Välislingid 

 Winona maakonna koduleht (inglise keeles)

Arkansase maakonnad
Pulaski maakond (Arkansas)

Pulaski maakond (Pulaski County) on maakond USA-s Arkansase osariigis. Geograafilised koordinaadid on 34°44' N, 92°17' W.

Maakonna halduskeskus on Little Rock.

Maakonna pindala on 2092 km², millest 96 km² moodustab veepindala.

Elanike arv oli 2010. aasta rahvaloenduse järgi 382 748. Aastal 2000 oli elanike arv 361 474.

Pulaski maakond on elanike arvult Arkansase suurim.

Naabermaakonnad 

 Faulkneri maakond (põhjas)
 Lonoke'i maakond (idas)
 Jeffersoni maakond (lõunas)
 Saline'i maakond (läänes)
 Perry maakond (loodes)

Ajalugu 

Pulaski maakond moodustati 15. detsembril 1818. aastal Clarki ja Hempsteadi maakonna osadest viienda Arkansase maakonnana. Maakond sai nime Poola aadliku Casimir Pulaski järgi, kes päästis Ameerika iseseisvussõjas Georg Washingtoni elu.

Kaitsealad 

 Little Rock Centrali keskkooli muinsuskaitseala

Välislingid 

 Pulaski maakonna koduleht (inglise keeles)

Arkansase maakonnad
Helmi Kurrik

Helmi Kurrik (9. september 1883 – 13. juuli 1960) oli eesti etnograaf. Ta sündis Tartus koolmeistri ja rahvusliku liikumise tegelase Juhan Kurriku ja tema abikaasa Wilhelmine Margareta Elisabeti kuuelapselise pere teise lapsena. Pärast koduõpetaja kutse omandamist 1900. aastal töötas ta selles ametis nii Venemaal, Soomes kui ka Prantsusmaal järgmised kümme aastat. Eestisse naasnuna töötas ta 1911–1914 Valga kaubanduskoolis prantsuse ja saksa keele õpetajana. Esimese maailmasõja ja Eesti Vabadussõja ajal töötas ta Tartus halastajaõena ning 1920. aastate algusest Tartu meteoroloogia observatooriumis kantseleiametnikuna. 1925. aastal asus ta Tartu ülikoolis õppima Eesti ja Põhjamaade ajalugu ja etnograafiat, kus ta õppis muuhulgas professor Arno Rafael Cederbergi käe all, kelle metodoloogiline lähenemine avaldas tema teadustööle olulist mõju. 

Aastast 1928 töötas ta Eesti Rahva Muuseumis, sealhulgas alates 1940. aastast rahvateaduse osakonna juhatajana. Kurriku peamiseks uurimisvaldkonnaks oli rahvuslik tekstiil, millises valdkonnas sai temast oma teadlaspõlvkonna juhtiv autoriteet. Üheks tema olulisemaks teoseks on 1938. aastal ilmunud „Eesti rahvarõivad“, mis pälvis 1939. aastal Raamatufondi I auhinna teaduskirjanduse alal. Tema teiseks uurimisvaldkonnaks oli toidukultuur, 1929. aastal avaldas ta Eesti Rahva Muuseumi Aastaraamatus artikli kamast ning samas 1932. aastal uurimuse vorstidest. Magistrikraadi kaitses ta etnograafia erialal 1939. aastal väitekirjaga "Veri söögimajanduses" (oponendid Gustav Ränk ja Ferdinand Linnus.)

Lisaks teadustööle tegeles ta ka rahvarõivaste populariseerimisega ning asutas 1938. aastal Eesti Rahva Muuseumi juurde rahvarõivaste nõuandebüroo, mis tegeles rahvarõivaste alaste konsultatsioonidega. Ta kureeris eesti rahvakunsti teemalised näitused 1929. aastal Helsingis ja Brüsselis, 1930. aastal Berliinis ja Vilniuses, 1933 Riias ja 1935 Pariisis. Teenete eest kultuurikoostöö vallas pälvis ta 1936. aastal Läti Vabariigi Kolme Tähe ordeni ning samal aastal ka Leedu Vabariigi Gediminase ordeni. 

1944. aasta septembris põgenes ta koos oma õe Ellyga (1889–1981) Saksamaale Freiburgi. Järgnevatel aastatel töötasid mõlemad ümberasustatud isikute laagrite haiglates Bad Rehburgis, Hannoveris ja Oldenburgis. 1951. aastal siirdusid õed USAsse, esmalt elati Fresnos, peagi koliti San Francisco lähedale Palo Altosse, kus Helmi Kurrik elas oma surmani 1960. aastal.

Viited 

Eesti etnograafid
Tartu Ülikooli filosoofiateaduskonna vilistlased
Sündinud 1883
Surnud 1960
Ilmari Manninen

Ilmari Justus Andreas Manninen (2. september 1894 Viiburi – 14. juuni 1935 Helsingi) oli soome etnograaf. Teda peetakse eesti etnograafiaalase uurimis- ja muuseumitöö alusepanijaks.

Manninen õppis 1912–1916 Helsingi ülikoolis ja kaitses 1922 doktorikraadi väitekirjaga "Die dämönistischen krankheiten im finnischen volksaberglauben". 

Kuna Eestis ei olnud tol ajal etnograafilise eriharidusega inimesi, kutsus arheoloogiaprofessor Aarne Michaёl Tallgren Mannise Eestisse, et Eesti Rahva Muuseumi töö uutele teaduslikele alustele viia ja alustada Tartus eestikeelset etnograafia-alast õppetööd. 1922 Eestisse kolinud Manninen õppis kiiresti ära eesti keele ning töötas aastatel 1922–1928 Eesti Rahva Muuseumi direktorina, kus ta algatas senise kvantitatiivse vanavara kogumise asemel muuseumi kollektsioonide plaanipärase täiendamise nii sisuliste kui geograafiliste lünkade likvideerimiseks, avaldas 1925 esimese erialase sõnastiku („Etnograafiline sõnastik”) ning alustas samal aastal ka Eesti Rahva Muuseumi aastaraamatu väljaandmist. Muuseumi töös pidas ta oluliseks peaasjalikult ainelisele kultuurile keskendumist, milleks materjali kogumisel tuli lisaks esemetele endile koguda ka nende detailseid etnograafilisi kirjeldusi.

1924–1928 töötas Manninen lisaks muuseumile ka Tartu ülikoolis etnograafiadotsendina, kus tema käe all õppis Eestis esimene põlvkond professionaalseid etnograafe (Helmi Kurrik, Aliise Moora, Ferdinand Linnus, Gustav Ränk, Eerik Laid jt). Kui ta Eestist 1928 lahkus, jäi etnograafia õppetooli juhi koht 1930. aastate lõpuni vakantseks.

Aastast 1929 töötas Manninen Soome Rahvusmuuseumi etnograafiaosakonna juhatajana ja 1929–1931 ka Helsingi ülikooli soome-ugri rahvateaduse professori kohusetäitjana.

Ilmari Manninen on maetud Helsingi Hietaniemi kalmistule.

Teoseid 
Etnograafiline sõnastik (1925)
Eesti kannud (1926) 
Eesti kindad (1927) 
Eesti rahvariiete ajalugu (1927, kordustrükid 2009 ja 2017)
Soome sugu rahvaste etnograafia (1929)
Die Sachkultur Estlands I-II (1931–1933)

Viited 

Soome teadlased
Eesti soomlased
Tartu Ülikooli filosoofiateaduskonna õppejõud
Helsingi ülikooli vilistlased
EYS Veljesto liikmed
Eesti Rahva Muuseumi direktorid
Etnograafid
Hietaniemi kalmistule maetud
Sündinud 1894
Surnud 1935
Türi muuseum

Türi muuseum on Türi linnas asuv muuseum, mis tutvustab Türi pärandkultuuri.

Muuseum avati 1995. aastal.

Muuseumi püsinäitus kajastab Türi arengut kuni II maailmasõjani.

Muuseum asub Eesti Ringhäälingumuuseumiga samas majas.

Viited

Välislingid
 Muuseumi koduleht (vaadatud 10.07.2013)

Järva maakonna muuseumid
Türi
Mariposa maakond

Mariposa maakond (Mariposa County) on maakond USA-s California osariigi lääneosas Sierra Nevadas. 

Maakonna halduskeskus on Mariposa.

Maakonna pindala on 3788 km², millest 30 km² moodustab veepindala.

Elanike arv oli 2010. aasta rahvaloenduse järgi 18 251. Aastal 2000 oli elanikke 17 130.

Naabermaakonnad 

 Tuolumne'i maakond (põhjas)
 Madera maakond (idas ja lõunas)
 Mercedi maakond (läänes)
 Stanislausi maakond (loodes)

Ajalugu 

Mariposa maakond moodustati 18. veebruaril 1850. Maakonna loomise ajal oli see suurim maakond Californias. Hiljem on Mariposa maakond loovutanud osa oma territooriumist 12 maakonnale: Fresno, Inyo, Kern, Kings, Los Angeles, Madera, Merced, Mono, San Benito, San Bernardino, San Luis Obispo ja Tular. Seega tuntakse Mariposa maakonda kui ka "maakondade ema".

Mariposa maakonna algne halduskeskus oli asula Agua Fria (hispaania keeles "külm vesi"), mida nüüd enam ei ole.

Maakond sai nime Mariposa Creeki järgi, millele omakorda panid nime Hispaania maadeavastajad 1806. aastal, mil nad avastasid suure hulga liblikaid (hispaania ja portugali keeles "mariposas").

Kaitsealad 

 Sierra metsakaitseala (osa)
 Stanislausi metsakaitseala (osa)
 Yosemite'i rahvuspark (osa)

Viited

Välislingid 

 Mariposa maakonna koduleht (inglise keeles)

California maakonnad
Umetarō Suzuki

Umetarō Suzuki (jaapani keeles 鈴木 梅太郎 , 7. aprill 1874 Shizuoka prefektuur – 20. september 1943) oli Jaapani teadlane. Teda peetakse vitaminoloogia rajajaks Jaapanis.

Suzuki lõpetas Tōkyō Ülikooli põllumajanduskolledži. 1900. aastal pärast tema määramist sama kolledži abiprofessoriks suundus ta esmalt Zürichi ETH-sse (Šveits) ja hiljem Saksamaale. Aastatel 1901–1906 töötas Umetarō Suzuki saksa keemiku Emil Fischeri laboratooriumis Berliini ülikoolis. 
See järel määrati ta Morioka Põllumajanduse kõrgkooli professoriks. 1920. aastal oli ta Sankyo teadusnõustaja. Umetarō Suzuki töötas ka RIKEN-is keemiadivisjoni direktorina.

Panus teadusse  
1910. aastal valmistas Umetarō Suzuki koos kaastöötajate Odake ja Shimuraga riisiterade koorest (rice bran) kontsentreeritud aktiivse ekstrakti, mille nimetas algul aberic acid'iks. Aru saades, et aine pole hape, nimetas ta aine Oryza sativa L. järgi oryzaniniks, mida ta nimetas oma uurimuses uueks mikrotoitaineks..

1912. aastal ekstraheeris ta koos T. Shimamura ja S. Odakega Kazimierz Funki kirjeldatud metoodika järgi eetri ja alkoholi jpt ainetega 300 g riisikliidest valmistatud vedelast ainest 1,2 g aktiivset ainet. Ainel oli ravitoime tuvidele juba väga väikestes kogustes (3-4 cq), mille nad nimetasid rohoryzanin I-ks. Sellele järgnes tunduvalt kontsentreerituma aine rohoryzanin II avastamine.

1922. aastal õnnestus dr Suzukil koos oma õpilase dr Katsumi Takahashiga eraldada ja sünteesida kalamaksaõlist A-vitamiini, mida müüdi hiljem Riken Vitaminsi nime all;

1930. aastatel õnnestus oryzanin keemiliselt eraldada ja see kinnitati tiamiiniks ehk B1-vitamiiniks.

Publikatsioonid
Koos Warō Nakahara ja Yoshikazu Sahashiga, The Occurrence of Vitamin E in Soy Bean Oil. Nos. 4–6, 87, 1934,  (vaadatud 26.04.2013)]

Tunnustused 
Ta oli Jaapani Teaduste Akadeemia liige. Töö eest autasustati teda Culture Order'iga ja hiljem autasustas keiser teda First Class Order of the Sacred Treasure'ga.

Muu 
Tema töötas välja ka nn sünteetilise sake nimetusega "RIKEN-Shu".

Vaata ka 
RIKEN

Viited 

Jaapani keemikud
Sündinud 1874
Surnud 1943
Amadori maakond

Amadori maakond (Amador County) on maakond USA-s California osariigis Sierra Nevadas. Geograafilised koordinaadid on 38°48' N, 120°66' W.

Maakonna halduskeskus on Jackson ja suurim linn Ione.

Maakonna pindala on 1566 km², millest 30 km² moodustab veepindala.

Elanike arv oli 2010. aasta rahvaloenduse järgi 38 091. Aastal 2000 oli elanike arv 35 100.

Naabermaakonnad 

 Calaverase maakond (lõunas)
 San Joaquini maakond (edelas)
 Sacramento maakond (läänes)
 El Dorado maakond (põhjas)
 Alpine'i maakond (idas)

Ajalugu 

Amadori maakond moodustati 11. mail 1854 Calaverase ja El Dorado maakonna osadest. 1864. aastal loovutas Amadori maakond osa oma territooriumist Alpine'i maakonnale. Maakond sai nime sõduri, rantšopidaja ja kaevuri Jose Maria Amadori järgi.

Kaitsealad 

 Eldorado metsakaitseala (osa)
 Mokelumne Wilderness (osa)

Viited

Välislingid 

 Amadori maakonna koduleht (inglise keeles)

California maakonnad
Fresno maakond

Fresno maakond (Fresno County) on maakond USA-s California osariigis. 

Maakonna halduskeskus ja suurim linn on Fresno.

Maakonna pindala on 15 570 km², millest 140 km² moodustab veepindala.

Elanike arv oli 2020. aasta rahvaloenduse järgi 1 008 654. Aastal 2010 oli elanikke 930 450 ja 2000. aastal oli elanike arv 799 407.

Fresno maakond on elanike arvult California kümnes ja pindalalt kuues maakond.

Naabermaakonnad 

 Madera maakond (põhjas)
 Mono maakond (kirdes)
 Inyo maakond (idas)
 Tulare maakond (lõunas)
 Kingsi maakond (lõunas)
 Monterey maakond (edelas)
 San Benito maakond (läänes)
 Mercedi maakond (loodes)

Ajalugu 

Fresno maakond moodustati 1856. aastal Mariposa, Mercedi ja Tulare maakonna osadest. Maakond on saanud nime Fresno linna järgi (hispaania keeles tähendab fresno 'saarepuu').

Linnad 

Clovis (2020. aasta seisuga 120 124 elanikku)
Coalinga (17 590 elanikku)
Firebaugh (8096 elanikku)
Fowler (6700 elanikku)
Fresno (halduskeskus; 542 107 elanikku)
Huron (6206 elanikku)
Kerman (16 016 elanikku)
Kingsburg (12 380 elanikku)
Mendota (12 595 elanikku)
Orange Cove (9649 elanikku)
Parlier (14 576 elanikku)
Reedley (25 227 elanikku)
San Joaquin (3701 elanikku)
Sanger (26 617 elanikku)
Selma (24 674 elanikku)

Kaitsealad 
 Suure sekvoia rahvusmonument (osa)
 Kings Canyoni rahvuspark (osa)
 Sekvoia rahvuspark (osa)
 Sierra metsakaitseala (osa)

Maanteed 

 Interstate 5
 State Route 33
 State Route 41
 State Route 43
 State Route 63
 State Route 99
 State Route 145
 State Route 168
 State Route 180
 State Route 198
 State Route 201
 State Route 245
 State Route 269

Viited

Välislingid 
 Fresno maakonna koduleht (inglise keeles)

California maakonnad
Santa Clara maakond

Santa Clara maakond (Santa Clara County) on maakond USA-s California osariigis. 

Maakonna halduskeskus ja suurim linn on San Jose.

Maakonna pindala on 3377 km², millest 34 km² moodustab veepindala.

Elanike arv oli 2010. aasta rahvaloenduse järgi 1 781 642. Aastal 2000 oli elanike arv 1 682 585.

Naabermaakonnad 

 Alameda maakond (põhjas)
 Stanislausi maakond (idas)
 Mercedi maakond (kagus)
 San Benito maakond (lõunas)
 Santa Cruzi maakond (edelas ja lõunas)
 San Mateo maakond (loodes)

Ajalugu 

Santa Clara maakond moodustati 18. veebruaril 1850. aastal.

Kaitsealad 

 Don Edwards San Francisco Bay National Wildlife Refuge (osa)

Viited

Välislingid 

 Santa Clara maakonna koduleht (inglise keeles)

California maakonnad
Põhja-Euroopa korvpalliliiga (1998–2003)

Põhja-Euroopa korvpalliliiga (inglise keeles North European Basketball League ehk NEBL) oli 1998. aastal asutatud regionaalne korvpalliliiga.

Liiga loomise eestvedajaks oli Šarūnas Marčiulionis.

Riho Soonik oli aastatel 1998–2003 Põhja-Euroopa korvpalliliiga (NEBL) asepresident.

NEBL-i slogan

"Break the ice!"

Promotion Cup

1999. aastal toimus 8 meeskonna osavõtul turniir Promotion Cup, hooaega ei mängitud.

Hooajad

1999–2000 oli esimene ametlik NEBL-i hooaeg.

Välislingid
 NEBL slogan: Break the ice! The Baltic Times, 20. aprill 2000
 

Korvpallivõistlused
Spordiliigad
Euroopa spordivõistlused
Joel Pohjanpalo

Joel Pohjanpalo (sündinud 13. septembril 1994 Helsingis) on Soome jalgpallur, kes mängib ründajana Türgi kõrgliiga klubis Çaykur Rizespor ja Soome jalgpallikoondises.

Soome jalgpallikoondises debüteeris Pohjanpalo 14. novembril 2012 mängus Küprose vastu. Koondisekarjääri esimese värava lõi ta 5. märtsil 2014 sõprusmängus Ungari vastu.

2021. aasta Euroopa meistrivõistluste esimeses alagrupimängus 12. juunil lõi ta värava Taani vastu.

Välislingid
Veikkausliiga - Joel Pohjanpalo

Soome jalgpallurid
Leverkuseni Bayeri mängijad
Hamburger SV mängijad
1. FC Union Berlini mängijad
Bundesliga mängijad
Sündinud 1994
Altja kõrts

Altja kõrts (ka: Altja Mäekõrts) on Lahemaa rahvuspargis Haljala vallas Altja külas asuv kõrts. Tallinnast on Altja kõrtsini umbes 90 kilomeetrit, Rakverest 32 kilomeetrit. 2002. aastast on Altja kõrts koos Palmse mõisaga SA Virumaa Muuseumid filiaal.

Kõrts pakub külastajatele lihtsat rannarahva toitu.

Kõrtsil lähedal asuvad minevikus kasutatud Altja võrgukuurid.

Vaata ka 
 Altja

Viited

Välislingid

Altja Kõrtsi ametlik lehekülg

Eesti kõrtsid
Haljala vald
Eesti Juudi Muuseum

Eesti Juudi Muuseum on Tallinnas asuv muuseum, mis tutvustab Eestis elanud ja elavate juutide ajalugu ja kultuuri.

Eesti Juudi Muuseum avati 17. detsembril 2008 selle direktori Mark Rõbaki algatusel. Muuseum tegutseb aadressil Karu tänav 16. Sissepääs muuseumi on tasuta.

Viited

Välislingid
 Muuseumi koduleht
 Kalev Kesküla "Muuseum sündis perekonnaloost" Eesti Ekspress 6. september 2009

 

Tallinna muuseumid
Torbjørn Falkanger

Torbjørn Falkanger (8. oktoober 1927 Trondheim – 16. juuli 2013) oli norra suusahüppaja.

1952. aasta taliolümpiamängudel andis Falkanger sportlaste esindajana olümpiatõotuse. Samadel mängudel võitis ta normaalmäe suusahüpetes hõbemedali.

1950. aasta maailmameistrivõistlustel Lake Placidis sai ta viienda koha ja 1954. aasta maailmameistrivõistlustel Falunis kuuenda koha.

Aastal 1952 autasustati ta Holmenkolleni medaliga. Sel aastal said autasu veel Stein Eriksen, Heikki Hasu ja Nils Karlsson.

Välislingid  
 

Norra suusahüppajad
Sündinud 1927
Surnud 2013
Altja võrgukuurid

Altja võrgukuurid on Haljala vallas Altja külas asuvad võrgukuurid. Võrgukuure haldab ja hooldab asutus Virumaa Muuseumid.

Viited

Välislingid
 Muuseumist Virumaa Muuseumid kodulehel (vaadatud 10.07.2013)

Haljala vald
Eesti ehitised
Sigaretifilter

Sigaretifilter on vatitükk, mis on keeratud ühte sigareti otsa, et suitsetamisel põletatav tubakapuru ei satuks suitsetaja suhu. Tänapäeval on filter juba enamusel sigarettidest, kuna paljudele ei meeldi suitsetada filtrita sigarette.

Suitsetamine
Karl Kont

Karl Kont (15. detsember 1923 Nepste küla, Laiksaare vald, Saarde kihelkond, Pärnumaa – 8. mai 2005) oli eesti keeleteadlane.

Ta lõpetas 1953. aastal Tartu Riikliku Ülikooli soome-ugri keelte alal. Filoloogiakandidaat 1960.

Aastatel 1954–1992 töötas ta Eesti TA Keele ja Kirjanduse Instituudis ja ühtlasi aastast 1961 sealsamas soome-ugri keelte sektori vanem teaduslik töötaja.

Ta on uurinud muu hulgas läänemeresoome keelte grammatikat ja uurali keelte sõnavara.

Viited

Välislingid
Haud Tallinna Liiva kalmistul

Eesti fennougristid
Saami keeled
Tartu Ülikooli ajaloo-keeleteaduskonna vilistlased
Sündinud 1923
Surnud 2005
Liiva kalmistule maetud
Fairfieldi maakond (Connecticut)

Fairfieldi maakond (Fairfield County) on maakond USA-s Connecticuti osariigi edelaosas. Geograafilised koordinaadid on 41°23' N, 73°37' W.

Maakonna halduskeskus puudub. Kuni 1960. aastani oli selleks Bridgeport.

Maakonna pindala on 2168 km², millest 547 km² moodustab veepindala.

Elanike arv oli 2010. aasta rahvaloenduse järgi 916 829. Aastal 2000 oli elanike arv 882 567.

Naabermaakonnad 

 Litchfieldi maakond (põhjas)
 New Haveni maakond (idas)
 Westchesteri maakond (edelas)
 Putnami maakond (läänes)
 Dutchessi maakond (loodes)

Ajalugu 

Fairfieldi maakond moodustati 1666. aastal.

Kaitsealad 

 Stewart B. McKinney National Wildlife Refuge

Connecticuti maakonnad
Hartfordi maakond

Hartfordi maakond (Hartford County) on maakond USA-s Connecticuti osariigis. Geograafilised koordinaadid on 41°81' N, 72°73' W.

Maakonna halduskeskus puudub. Suurim linn on Hartford.

Maakonna pindala on 1944 km², millest 39 km² moodustab veepindala.

Elanike arv oli 2010. aasta rahvaloenduse järgi 894 014. Aastal 2000 oli elanike arv 857 183.

Hartfordi maakond on elanike arvult Connecticuti teine maakond.

Naabermaakonnad 

 Hampdeni maakond (põhjas)
 Tollandi maakond (idas)
 New Londoni maakond (kagus)
 Middlesexi maakond (lõunas)
 New Haveni maakond (edelas)
 Litchfieldi maakond (läänes)

Ajalugu 

Hartfordi maakond moodustati 10. mail 1666.

Connecticuti maakonnad
New Haveni maakond

New Haveni maakond (New Haven County) on maakond USA-s Connecticuti osariigi keskosas. Geograafilised koordinaadid on 41°35' N, 72°90' W.

Maakonna halduskeskus puudub. Suurim linn on New Haven.

Maakonna pindala on 2233 km², millest 664 km² moodustab veepindala.

Elanike arv oli 2010. aasta rahvaloenduse järgi 862 477. Aastal 2000 oli elanike arv 824 008.

Naabermaakonnad 

 Hartfordi maakond (põhjas)
 Middlesexi maakond (idas)
 Fairfieldi maakond (lõunas)
 Litchfieldi maakond (loodes)

Ajalugu 

New Haveni maakond moodustati 10. mail 1666.

Kaitsealad 

 Stewart B. McKinney National Wildlife Refuge (osa)

Connecticuti maakonnad
Jesenice

Jesenice on linn Sloveenias.

Välislingid 
 Jesenice kodulehekülg 

Sloveenia linnad
Paavo Ravila

Paavo Ilmari Ravila (5. juuli 1902 Laukaa – 16. aprill 1974 Helsingi) oli fennougrist ja Soome akadeemik.

Paavo Ravila oli Helsingi ülikooli soome-ugri keeleteaduse professor aastail 1949–1956 ja ülikooli rektor 1953–1956. Ta oli Soome Akadeemia liige aastail 1956–1963 ja akadeemia esimees aastal 1963.

1963–1968 oli Paavo Ravila Helsingi ülikooli kantsler.

Tema on maetud Helsingi Hietaniemi kalmistule.

Fennougristid
Helsingi ülikooli professorid
Soome akadeemikud
Sündinud 1902
Surnud 1974
Jõhvi kindluskiriku muuseum

Jõhvi kindluskiriku muuseum on Jõhvis Jõhvi Mihkli kirikus asuv muuseum. Muuseumi haldab Jõhvi Muuseumi Selts.

Muuseum paikneb kiriku altarialustes võlvkeldrites.

Muuseumis eksponeeritakse muu hulgas mitmeid arheoloogilisi leide, sh Jäbara kalmetest pärinevaid Eesti vanimaid raudesemeid.

Viited

Välislingid
  Muuseumist (vaadatud 16.07.2013)

Ida-Viru maakonna muuseumid
Jõhvi
Jõhvi ajalugu
Jürissaare talumuuseum

Jürissaare talumuuseum on Mustvee vallas Võtikvere külas Jürissaare taluhoones asuv muuseum, mis tutvustab muu hulgas piirkonna talurahva majapidamist ja eluolu 20. sajandi alguses.

Muuseum avati 1988. aastal.

Viited 

Jõgeva maakonna muuseumid
Jõgeva vald
Lissaboni Teaduste Akadeemia

Lissaboni Teaduste Akadeemia (portugali keeles: Academia das Ciências de Lisboa) on Portugali teadusakadeemia.

Teaduste akadeemia kui riiklik institutsioon loodi aastal 1779 Lissabonis algse nimega Lissaboni Kuninglik Teaduste Akadeemia. 

Akadeemia eesmärgiks on soodustada teaduslikke uuringuid, edendada akadeemilist arengut, julgustada portugali keele- ja kirjandusalaseid uuringuid ning arendada Portugali ajaloo ja rahvusvaheliste suhete uurimist.

Akadeemia teeb tihedat koostööd akadeemiatega, mille ametlik töökeel on portugali keel.

Lissaboni TA on Euroopa akadeemiate ühendus ALLEA liige.

Struktuur 
Akadeemia liikmeskond on jaotatud kahte klassi: Loodus- ja täppisteaduste klass ning humanitaar- ja sotsiaalteaduste klass. Klassid jagunevad omakorda sektsioonideks. 

Loodus- ja täppisteaduste klass (portugali keeles Classe de Ciências, 'teaduste klass') jaguneb seitsmesse sektsiooni: füüsika; matemaatika; keemia; geo- ja kosmoseteadused; bioteadused; arstiteadus; inseneriteadused ja muud rakendusteadused.

Humanitaar- ja sotsiaalteaduste klass (portugali keeles Classe de Letras, 'kirjandusklass') jaguneb samuti seitsmesse sektsiooni: kirjandus ja kirjandusteadus; filoloogia ja keeleteadus; filosoofia, psühholoogia ja kasvatusteadused; ajalooteadus ja geograafia; õigusteadus ja politoloogia; majandusteadus; sotsioloogia ning muud humanitaar- ja sotsiaalteadused.

Liikmeskond
Liikmestaatused on järgmised: täisliige (Académicos Efectivos); rahvuslik korrespondentliige (Académicos Correspondentes Nacionais); brasiilia korrespondentliige (Académicos Correspondentes Brasileiros); välisliige (Académicos Correspondentes Estrangeiros); auliige (Académicos Honorários) ja emeriitliige (Académicos Eméritos).

Akadeemias on liikmeid kokku (2013. a seisuga) 295 inimest, sealhulgas 70 täisliiget, 120 rahvuslikku korrespondentliiget, 26 brasiilia korrespondentliiget, 72 välisliiget 5 auliiget ja 2 emeriitliiget.

Eesti teadlastest on akadeemiasse kuulunud arstiteadlane Ludvig Puusepp (valitud 1929, surnud 1942); praegu kuulub liikmeskonda mehaanikateadlane Jüri Engelbrecht (valitud 2010).

Välislingid
Academia das Ciências de Lisboa Lissaboni TA koduleht (portugali)

Teaduste akadeemiad
Lissabon
Kiideva muuseum

Kiideva muuseum on Haapsalu linnas Kiideva külas Nurga talus asuv muuseum, mis eksponeerib lähipiirkonna talude tööriistu ja tarbeesemeid. Paljud eksponaadid on seotud kalapüüdmisega.

Viited 

 

Lääne maakonna muuseumid
Haapsalu linn
Romeo ja Julia (USA film 1908)

"Romeo ja Julia" on  William Shakespeare'i näidendi "Romeo ja Julia" alusel Ameerikas 1908. aastal valminud tummfilm. Peaosades olid Paul Panzer (Romeo) ja Florence Lawrence (Julia). Film võeti üles New Yorgi Central Parkis.

Tegemist on William Shakespeare'i tuntud teose esimese ekraniseeringuga Ameerikas. Kaks kuud varem oli linastunud Itaalias valminud "Romeo ja Julia".

Ameerika Ühendriikide tummfilmid
1908. aasta filmid
Alfred Kasepalu

Alfred Kasepalu (kuni 1938 Alfred Treiberg; 21. märts 1927 Käända, Koluvere vald, Läänemaa – 14. september 2013 Tallinn) oli eesti põllumajandusteadlane ja kodu-uurija.

Õppis Leevre ja Maidla algkoolis, lõpetas Soonistes 7. klassi.  1956. aastal lõpetas ta Eesti Põllumajanduse Akadeemia maakorraldusinsenerina.

Seejärel töötas ta 1993. aastani Eesti TA Majanduse Instituudis.

Ta on muu hulgas Eesti maakondade lõikes uurinud põllumajandusettevõtete võrgu kujunemist ja arengut.

Teoseid
"Mis peremees jätab, selle mets võtab. Maa kasutamine Eesti külas". Tallinn 1991

Viited

Kirjandus 
Priit Kasepalu. "Minu isa Alfred Kasepalu". // Aastaraamat 2013. Eesti Kodu-uurimise Selts, Eesti Muinsuskaitse Selts, Eesti Genealoogia Selts. Tallinn 2014. Lk 12–13

Eesti põllumajandusteadlased
Eesti koduloolased
Eesti Maaülikooli metsanduse ja maaparanduse teaduskonna vilistlased
Eestistatud nimega inimesed
Sündinud 1927
Surnud 2013
Tallinna Aleksander Nevski kalmistule maetud
Wahl (perekonnanimi)

Wahl, von Wahl:
 Wahl, baltisaksa aadlisuguvõsa

 Edgar von Wahl, ka: Edgar de Wahl (1867, Olviopol (Pervomaisk), Ukraina  1948 Tallinn), Tallinnas elanud baltisaksa keeleteadlane, tehiskeele oktsidentaali looja. 
 Eduard (Georg) von Wahl (1833, Vatla  1890, Tartu), arstiteadlane, Tartu ülikooli professor, rektor (1881–1885)
 Nikolai Karl Otto von Wahl (1833, Pajusi mõis  1904, Pajusi mõis), baltisaksa poliitik ja mõisnik
 Olaus (Trystadius) Wahl, kullassepp Kuressaares aastail 1738–1770, Tallinna kaasmeister
 Walter von Wahl (1895, Pakaste  1972, Bad Sachsa), baltisaksa päritolu Eesti ja saksa vaimulik

Saksa perekonnanimed
Bonneri maakond

Bonneri maakond (Bonner County) on maakond USA-s Idaho osariigi põhjaosas. Geograafilised koordinaadid on 48°29' N, 116°60' W.

Maakonna halduskeskus ja suurim linn on Sandpoint.

Maakonna pindala on 4972 km², millest 471 km² moodustab veepindala.

Elanike arv oli 2010. aasta rahvaloenduse järgi 40 877. Aastal 2000 oli elanike arv 36 835.

Naabermaakonnad 

 Boundary maakond (põhjas)
 Lincolni maakond (idas)
 Sandersi maakond (kagus)
 Shoshone'i maakond (kagus)
 Kootenai maakond (lõunas)
 Spokane'i maakond (edelas)
 Pend Oreille'i maakond (loodes)

Ajalugu 

Bonneri maakond moodustati 21. veebruaril 1907. aastal Kootenai maakonna osast. Maakond sai nime reisiparvlaevaoperaatori Edwin L. Bonneri järgi.

Kaitsealad 

 Coeur d'Alene'i metsakaitseala (osa)
 Kaniksu metsakaitseala (osa)
 Kootenai metsakaitseala (osa)

Jõed ja järved 

Albeni Fallsi pais
Clark Forki jõgi
Kelso järv
Pend Oreille'i järv
Packi jõgi
Pend Oreille'i jõgi
Priesti järv

Välislingid 

 Bonneri maakonna koduleht (inglise keeles)

Idaho maakonnad
Cooki maakond (Illinois)

Cooki maakond (Cook County) on maakond USA-s Illinoisi osariigis. Geograafilised koordinaadid on 41°48' N, 87°43' W.

Maakonna halduskeskus on Chicago.

Maakonna pindala on 4230 km², millest 1780 km² moodustab veepindala.

Elanike arv oli 2010. aasta rahvaloenduse järgi 5 194 675. Aastal 2000 oli elanike arv 5 376 741.

Cooki maakond on elanike arvult USA teine maakond.

Naabermaakonnad 

 Lake'i maakond (Illinois) (põhjas)
 Lake'i maakond (Indiana) (kagus)
 Willi maakond (lõunas)
 DuPage'i maakond (läänes)
 Kane'i maakond (läänes)
 McHenry maakond (loodes)
 Berrieni maakond (idas)

Ajalugu 

Cooki maakond moodustati 15. jaanuaril 1831. aastal Putnami maakonna osast 54. Illinoisi maakonnana. Maakond sai nime poliitiku Daniel Pope Cooki järgi.

Välislingid 

 Cooki maakonna koduleht (inglise keeles)

Illinoisi maakonnad
Stephen Yablo

Stephen Yablo (sündinud 1957) on USA filosoof, kes töötab loogikafilosoofia, vaimufilosoofia, metafüüsika ja keelefilosoofia valdkonnas. 

Ta sai doktorikraadi California Ülikoolist Berkeleys, kus teda juhendasid Donald Davidson ja George Myro.

Ta on töötanud Michigani ülikoolis Ann Arboris. Praegu töötab ta Massachusettsi Tehnoloogiainstituudis. 

Stephen Yablolt pärineb Yablo paradoks (1993), mille ta esitas enesele osutamist ja tsirkulaarsust vältiva valetaja paradoksi taolise paradoksi näitena. 
Viimasel  ajal on ta tegelnud matemaatilise fiktsionalismiga.

Tunnustus
2012 Ameerika Kunstide ja Teaduste Akadeemia liige.

Isiklikku
Ta on abielus filosoof Sally Haslangeriga.

Publikatsioone
Mental Causation. – The Philosophical Review, 1992, kd 101, nr 2, lk 245–280. Veebiversioon
Paradox Without Self-Reference. – Analysis, 1993, kd 53, lk 251–252. Veebiversioon
Go Figure: A Path Through Fictionalism. Veebiversioon

Välislingid
Stephen Yablo Stephen Yablo koduleht  (inglise)

Ameerika Ühendriikide filosoofid
Sündinud 1957
Jaan Lippmaa

Jaan Lippmaa (30. märts 1942 Pärnu - 16. november 2021 Pärnu) oli eesti insener ja poliitik. 20. Augusti Klubi liige.

Ta lõpetas aastal 1960 Pärnu 4. Keskkooli ja aastal 1968 Tallinna Polütehnilise Instituudi automaatika ja telemehaanika erialal.

Ta töötas aastatel 1968–1978 Pärnu Piimatoodete kombinaadis ja aastatel 1978–1990 kalurikolhoosis "Pärnu Kalur".

Aastatel 1990–1992 oli ta Eesti Vabariigi Ülemnõukogu liige, ta oli riigikaitsekomisjoni liige. 20. augustil 1991 hääletas ta Eesti iseseisvuse taastamise poolt.

Tunnustused
2002 Riigivapi V klassi teenetemärk
2006 Riigivapi III klassi teenetemärk

Kirjandus
 "Kes on kes Eesti poliitikas", Eesti Entsüklopeediakirjastus 1992
"Mitme tule vahel - meenutusi, pildistusi, arutlusi, analüüse", Väljaandja 20. Augusti Klubi, 2011

Eesti Vabariigi Ülemnõukogu liikmed
Eesti insenerid
Tallinna Tehnikaülikooli vilistlased
Riigivapi V klassi teenetemärgi kavalerid
Riigivapi III klassi teenetemärgi kavalerid
Sündinud 1942
Surnud 2021
Sangamoni maakond

Sangamoni maakond (Sangamon County) on maakond USA-s Illinoisi osariigis. Geograafilised koordinaadid on 39°76' N, 89°66' W.

Maakonna halduskeskus on Springfield.

Maakonna pindala on 2271 km², millest 23 km² moodustab veepindala.

Elanike arv oli 2010. aasta rahvaloenduse järgi 197 465. Aastal 2000 oli elanike arv 188 951.

Naabermaakonnad 

 Menardi maakond (põhjas)
 Logani maakond (põhjas)
 Maconi maakond (idas)
 Christiani maakond (kagus)
 Montgomery maakond (lõunas)
 Macoupini maakond (lõunas)
 Morgani maakond (läänes)
 Cassi maakond (läänes)

Ajalugu 

Sangamoni maakond moodustati 30. jaanuaril 1821. aastal Madisoni ja Bondi maakonna osadest. Maakond sai nime Sangamoni jõe sõduri William Gordon Cooke'i järgi.

Kaitsealad 

 Sangchris Lake State Recreation Area

Välislingid 

 Sangamoni maakonna koduleht (inglise keeles)

Illinoisi maakonnad
Marioni maakond (Indiana)

Marioni maakond (Marion County) on maakond USA-s Indiana osariigis. Geograafilised koordinaadid on 39°78' N, 86°14' W.

Maakonna halduskeskus on Indianapolis.

Maakonna pindala on 1044 km², millest 17 km² moodustab veepindala.

Elanike arv oli 2020. aasta rahvaloenduse järgi 977 203. Aastal 2010 oli elanike arv 903 393 ja 2000. aastal 860 454.

Naabermaakonnad 

 Hamiltoni maakond (põhjas)
 Hancocki maakond (idas)
 Shelby maakond (kagus)
 Johnsoni maakond (lõunas)
 Morgani maakond (edelas)
 Hendricksi maakond (läänes)
 Boone'i maakond (loodes)

Ajalugu 

Marioni maakond moodustati 1. aprillil 1822. Maakond sai nime Ameerika iseseisvussõja brigaadikindrali Francis Marioni järgi.

1970. aastal ühines maakond Indianapolise linnaga ühiseks omavalitsusüksuseks, moodustades ühise linna/maakonna omavalitsuse Unigov, samas eksisteerivad maakonnas ka eraldi omavalitsustega linnad, nagu Beech Grove, Lawrence, Southport ja Speedway.

Välislingid 

 Indianapolise ja Marioni maakonna koduleht (inglise keeles)

Indiana maakonnad
Monroe maakond (Indiana)

Monroe maakond (Monroe County) on maakond USA-s Indiana osariigis. Geograafilised koordinaadid on 39°16' N, 86°52' W.

Maakonna halduskeskus on Bloomington.

Maakonna pindala on 1065 km², millest 44 km² moodustab veepindala.

Elanike arv oli 2010. aasta rahvaloenduse järgi 137 974. Aastal 2000 oli elanike arv 120 563.

Naabermaakonnad 

 Morgani maakond (põhjas)
 Browni maakond (idas)
 Jacksoni maakond (kagus)
 Lawrence'i maakond (lõunas)
 Greene'i maakond (edelas)
 Oweni maakond (läänes)

Ajalugu 

Monroe maakond moodustati 1818. aastal Orange'i maakonna osast. Maakond sai nime viienda Ameerika Ühendriikide presidendi James Monroe järgi, kes oli ametis maakonna loomise ajal.

Kaitsealad 

 Hoosieri metsakaitseala (osa)

Välislingid 

 Monroe maakonna koduleht (inglise keeles)

Indiana maakonnad
Alleni maakond (Indiana)

Alleni maakond (Allen County) on maakond USA-s Indiana osariigis. Geograafilised koordinaadid on 41°09' N, 85°06' W.

Maakonna halduskeskus on Fort Wayne.

Maakonna pindala on 1709 km², millest 7 km² moodustab veepindala.

Elanike arv oli 2010. aasta rahvaloenduse järgi 355 329. Aastal 2000 oli elanike arv 331 849.

Naabermaakonnad 

 DeKalbi maakond (kirdes)
 Defiance'i maakond (kirdes)
 Pauldingi maakond (idas)
 Van Werti maakond (kagus)
 Adamsi maakond (kagus)
 Wellsi maakond (edelas)
 Huntingtoni maakond (edelas)
 Whitley maakond (läänes)
 Noble'i maakond (loodes)

Ajalugu 

Alleni maakond moodustati 1. aprillil 1824. aastal Delaware'i ja Randolphi maakonna osadest. Maakond sai nime kolonel John Alleni järgi.

Välislingid 

 Alleni maakonna koduleht (inglise keeles)

Indiana maakonnad
Alleni maakond

Alleni maakond on maakond mitmes Ameerika Ühendriikide osariigis:

 Alleni maakond Indiana osariigis
 Alleni maakond Kansase osariigis
 Alleni maakond Kentucky osariigis
 Alleni vald Louisianas osariigi
 Alleni maakond Ohio osariigis
Browni maakond (Indiana)

Browni maakond (Brown County) on maakond USA-s Indiana osariigis. Geograafilised koordinaadid on 39°20' N, 86°23' W.

Maakonna halduskeskus ja suurim linn on Nashville.

Maakonna pindala on 820 km², millest 12 km² moodustab veepindala.

Elanike arv oli 2010. aasta rahvaloenduse järgi 15 242. Aastal 2000 oli elanike arv 14 957.

Naabermaakonnad 

 Johnsoni maakond (kirdes)
 Bartholomew' maakond (idas)
 Jacksoni maakond (lõunas)
 Monroe maakond (läänes)
 Morgani maakond (loodes)

Ajalugu 

Browni maakond moodustati 4. veebruaril 1836. aastal Bartholomew', Jacksoni ja Monroe maakonna osadest. Maakond sai nime kindrali Jacob Browni järgi.

Kaitsealad 

 Hoosieri metsakaitseala (osa)

Indiana maakonnad
Linni maakond (Iowa)

Linni maakond (Linn County) on maakond USA-s Iowa osariigis. Geograafilised koordinaadid on 42°04' N, 91°35' W.

Maakonna halduskeskus on Cedar Rapids.

Maakonna pindala on 1877 km², millest 18 km² moodustab veepindala.

Elanike arv oli 2010. aasta rahvaloenduse järgi 211 226. Aastal 2000 oli elanike arv 191 701.

Naabermaakonnad 

 Bentoni maakond (läänes)
 Buchanani maakond (loodes)
 Cedari maakond (kagus)
 Delaware'i maakond (kirdes)
 Iowa maakond (edelas)
 Johnsoni maakond (lõunas)
 Jonesi maakond (idas)

Ajalugu 

Linni maakond moodustati 15. jaanuaril 1839 endise Wisconsini territooriumi osast. Maakond sai nime USA senaatori Lewis Linni järgi.

Välislingid 

 Linni maakonna koduleht (inglise keeles)

Iowa maakonnad
Scotti maakond (Iowa)

Scotti maakond (Scott County) on maakond USA-s Iowa osariigis. Geograafilised koordinaadid on 41°38' N, 90°38' W.

Maakonna halduskeskus ja suurim linn on Davenport.

Maakonna pindala on 1213 km², millest 27 km² moodustab veepindala.

Elanike arv oli 2010. aasta rahvaloenduse järgi 165 224. Aastal 2000 oli elanike arv 158 668.

Naabermaakonnad 

 Clintoni maakond (põhjas)
 Rock Islandi maakond (idas ja lõunas)
 Muscatine'i maakond (edelas)
 Cedari maakond (loodes)

Ajalugu 

Scotti maakond moodustati 1837. aastal. Maakond sai nime kindral Winfield Scotti järgi.

Välislingid 

 Scotti maakonna koduleht (inglise keeles)

Iowa maakonnad
Dubuque'i maakond

Dubuque'i maakond (Dubuque County) on maakond USA-s Iowa osariigis. Geograafilised koordinaadid on 42°28' N, 90°52' W.

Maakonna halduskeskus on Dubuque.

Maakonna pindala on 1597 km², millest 22 km² moodustab veepindala.

Elanike arv oli 2010. aasta rahvaloenduse järgi 93 653. Aastal 2000 oli elanike arv 89 143.

Dubuque'i maakond on elanike arvult Iowa seitsmes maakond.

Naabermaakonnad 

 Claytoni maakond (põhjas)
 Granti maakond (kirdes)
 Jo Daviessi maakond (idas)
 Jacksoni maakond (kagus)
 Jonesi maakond (edelas)
 Delaware'i maakond (läänes)

Ajalugu 

Dubuque'i maakond moodustati 1. oktoobril 1834. aastal endise Michigani territooriumi osadest. Maakond sai nime Iowa esimese Euroopa asuniku Julien Dubuque'i järgi.

Kaitsealad 

 Driftless Area National Wildlife Refuge (osa)
 Upper Mississippi River National Wildlife and Fish Refuge (osa)

Välislingid 

 Dubuque'i maakonna koduleht (inglise keeles)

Iowa maakonnad
Edmonton Oilers

Edmonton Oilers on Kanada jäähokiklubi, mis mängib jäähokiliiga NHL-i Läänekonverentsis Vaikse ookeani divisjonis.

Klubi kodulinn on Edmonton. Kodumänge peab Rogers Place'is.

Edmonton Oilers on võitnud Stanley karika 5 korda.

Klubi peatreener on Jay Woodcroft.

Praegune koosseis 
Seisuga 13. jaanuar 2021
Väravavahid: Mikko Koskinen, Stuart Skinner, Mike Smith
Kaitsjad: Tyson Barrie, Ethan Bear, Evan Bouchard, Caleb Jones, Oscar Klefbom, Slater Koekkoek, William Lagesson, Adam Larsson, Darnell Nurse, Kris Russell
Ründajad: Leon Draisaitl, Gaetan Haas, Connor McDavid (kapten), Ryan McLeod, Ryan Nugent-Hopkins, Alan Quine, Devin Shore, Kyle Turris, Tyler Benson, Tyler Ennis, Dominik Kahun, James Neal, Joakim Nygård, Josh Archibald, Alex Chiasson, Zack Kassian, Jesse Puljujärvi, Patrick Russell, Kailer Yamamoto

Saavutused 
Stanley karika võidud (5):
1983–84, 1984–85, 1985–86, 1986–87, 1989–90
Konverentsi meister (7):
1982–83, 1983–84, 1984–85, 1986–87, 1987–88, 1989–90, 2005–06
Presidents' Trophy võidud (2):
1985–86, 1986–87
Divisjoni võidud (9):
1978–79 (WHA), 1982–83, 1983–84, 1984–85, 1986–87, 1987–88, 1989–90, 1990–91, 1991–92

Välislingid 
 http://nhl.com/oilers

Edmonton Oilers
NHL-i jäähokiklubid
Kanada jäähokiklubid
Minnesota Wild

Minnesota Wild on USA jäähokiklubi, mis mängib jäähokiliiga NHL-i Läänekonverentsis Keskdivisjonis.

Klubi asutati 2000. aastal Saint Paulis. Oma kodumänge peab klubi Xcel Energy Centeris.

Praegune koosseis 
Seisuga 19. jaanuar 2021
Väravavahid: Andrew Hammond, Kaapo Kähkönen, Alex Stalock, Cam Talbot
Kaitsjad: Matt Bartkowski, Louie Belpedio, Jonas Brodin, Ian Cole, Matt Dumba, Brad Hunt, Dakota Mermis, Carson Soucy, Jared Spurgeon (kapten), Ryan Suter
Ründajad: Nick Bjugstad, Nick Bonino, Joel Eriksson Ek, Luke Johnson, Victor Rask, Kyle Rau, Marco Rossi, Nico Sturm, Marcus Foligno, Jordan Greenway, Kirill Kaprizov, Zach Parise, Marcus Johansson, Kevin Fiala, Ryan Hartman, Gerald Mayhew, Mats Zuccarello

Saavutused 
Divisjoni võidud (1):
2007–08

Välislingid 
 https://www.nhl.com/wild

Minnesota Wild
NHL-i jäähokiklubid
Ameerika Ühendriikide jäähokiklubid
Xuhui

Xuhui (Xúhuì Qū; 徐汇区, 徐匯區; Shanghai murdes zi1we3 chiu1) on linnarajoon Hiinas Shanghai Shi's Shanghais. Ta piirneb idas Pudongiga, lõunas ja läänes Minhangiga, edelas Changningiga, põhjas Jing'aniga ja kirdes Luwaniga. 

Xuhui pindala on 54,76 km² (sellest 3,82 km² veepindala), elanike arv 982 200 (2008).

Kuni 1949. aastani nimetati seda linnarajooni Xujiahui Qu (徐家汇区). Xujiahui ('Xu perekonna omand kahe jõe ühinemiskohas') nime kannab tänaseni Xuhui keskne äri- ja kultuuripiirkond. Sellest Xu perekonnast pärines ka hiina kristlane, Mingi dünastia aegne ametnik ja teadlane Xu Guangqi (徐光启), misjonär Matteo Ricci õpilane, kellele see maa kuulus. Hiljem annetati see katoliku kirikule. Xuhui linnarajoon, katoliikliku Shanghai keskus, moodustas koos naaberrajooni Luwaniga Shanghai Prantsuse kontsessiooni. Prantsuse mõju jälgi on veel näha Shanghai Püha Ignatiuse katedraalis, Xuhui kolledžis, Xujiahui observatooriumis ning mõnes säilinud bulvaris ja prantsuse stiilis linnaosas.

Hiina linnarajoonid
Shanghai
North American X-15

North American X-15 oli USA eksperimentaalne rakettlennuk suurtele kõrgustele ja suurtel kiirustel lendamiseks. 

Lennukit kasutasid USA õhuvägi, USA merevägi ja NASA. Ettevõte North American Aviation valmistas neid kolm eksemplari. Juba 1960ndatel püstitati selle lennukiga uusi mehitatud lennukite rekordeid. Saavutati maksimaalne kiirus 7274 km/h (Mach 6,72) ja lennukõrgus 107 960 m. X-15 lennukitega kogutud andmeid kasutati hiljem USA kosmoseprogrammis, näiteks kosmosesüstiku jaoks. Mehitatud kosmoselennukite suuremad kõrgused ja kiirused saavutati alles alates 1981. aastast Space Shuttle'iga.

X-15 lennukitega lendasid kokku 12 katselendurit, sealhulgas Neil Armstrong, esimene Kuul kõndinud inimene ja Joe Engle, Space Shuttle'i missiooni STS-2 komandör. Lennukid tegid kokku 199 lendu, mille ajal hukkus üks katselendur kui tema lennuk kaotas juhitavuse ja purunes. Tänapäeval on säilinud lennukid Riiklikus lennundus- ja kosmosemuuseumis ja Ameerika Ühendriikide õhuväe muuseumis.

Viited

Ameerika Ühendriikide lennukid
Eksperimentaallennukid
Caddo vald

Caddo vald (Caddo Parish) on 2. järgu haldusüksus (maakond) USA-s Louisiana osariigis. Geograafilised koordinaadid on 32°58' N, 93°88' W.

Valla halduskeskus ja suurim linn on Shreveport.

Valla pindala on 2427 km², millest 142 km² moodustab veepindala.

Elanike arv oli 2010. aasta rahvaloenduse järgi 254 969. Aastal 2000 oli elanike arv 252 161.

Naabermaakonnad/vallad 

 Milleri maakond (põhjas)
 Lafayette'i maakond (kirdes)
 Bossier vald (idas)
 Red River vald (kagus)
 De Soto vald (lõunas)
 Panola maakond (edelas)
 Harrisoni maakond (läänes)
 Marioni maakond (läänes)
 Cassi maakond (loodes)

Ajalugu 

Caddo vald moodustati 18. jaanuaril 1838. aastal Natchitochese valla osast. Vald sai nime kado (Caddo) indiaanlaste järgi.

Kaitsealad 

 Red River National Wildlife Refuge (osa)

Välislingid 

 Caddo valla koduleht (inglise keeles)

Louisiana vallad
Browni maakond (Lõuna-Dakota)

Browni maakond (Brown County) on maakond USA-s Lõuna-Dakota osariigis. Geograafilised koordinaadid on 45°60' N, 98°35' W.

Maakonna halduskeskus ja suurim linn on Aberdeen.

Maakonna pindala on 4483 km², millest 47 km² moodustab veepindala.

Elanike arv oli 2010. aasta rahvaloenduse järgi 36 531. Aastal 2000 oli elanike arv 35 460.

Naabermaakonnad 

 Dickey maakond (põhjas)
 Sargenti maakond (kirdes)
 Marshalli maakond (idas)
 Day maakond (kagus)
 Spinki maakond (lõunas)
 Faulki maakond (edelas)
 Edmundsi maakond (edelas)
 McPhersoni maakond (loodes)

Ajalugu 

Browni maakond moodustati 6. juulil 1881. aastal. Maakond sai nime Dakota territooriumi seadusandja Alfred Browni järgi.

Kaitsealad 

 Sand Lake National Wildlife Refuge

Välislingid 

 Browni maakonna koduleht (inglise keeles)

Lõuna-Dakota maakonnad